मौलाना रूमी की दरगाह की गरिमा व शाँति की तुलना हमारे देश की सूफी दरगाहों के शोर-शराबे व गंदगी से करने से मैं स्वयं को रोक न सका। हमारे देश में सैकड़ों खुद्दाम हर आगंतुक के पीछे लग जाते हैं और तब तक उसका पीछा नहीं छोड़ते जब तक वह कुछ भेंट नहीं चढ़ देता। कहने की जरूरत नहीं कि यह भेंट सीधे खुद्दामों की जेब में जाती हैं। कई बार तो रेलवे स्टेशन या बस स्टैंड से ही खुद्दाम आपके पीछे पड़ जाते हैं। वे बेहद लालची और बेशर्म होते है।